Propunere de DECIZIE A CONSILIULUI privind poziția care urmează să fie adoptată de Uniunea Europeană în cadrul Comitetului mixt al SEE referitor la o modificare a anexei II (Reglementări tehnice, standarde, încercări și certificare) la Acordul privind SEE /* COM/2012/0208 final - 2012/0103 (NLE) */





EXPUNERE DE MOTIVE 1. CONTEXTUL PROPUNERII Pentru a se asigura securitatea juridică și omogenitatea necesare pieței interne, Comitetul mixt al SEE trebuie să încorporeze în Acordul privind SEE toată legislația relevantă a Uniunii, cât mai curând posibil după adoptarea acesteia. 2. REZULTATELE CONSULTĂRILOR CU PĂRȚILE INTERESATE ȘI ALE EVALUĂRILOR IMPACTULUI Proiectul de decizie a Comitetului mixt al SEE (anexat la proiectul de decizie a Consiliului) are ca obiect modificarea anexei II (Reglementări tehnice, standarde, încercări și certificare) la Acordul privind SEE. Mai concret, această modificare vizează încorporarea Regulamentului (CE) nr. 764/2008 de stabilire a unor proceduri de aplicare a anumitor norme tehnice naționale pentru produsele comercializate în mod legal în alt stat membru, a Regulamentului (CE) nr. 765/2008 de stabilire a cerințelor de acreditare și de supraveghere a pieței în ceea ce privește comercializarea produselor, precum și a Deciziei nr. 768/2008/CE privind un cadru comun pentru comercializarea produselor. Se propune o adaptare care vizează Principatul Liechtenstein în ceea ce privește Regulamentul (CE) nr. 764/2008. Decizia nr. 97/2007 a Comitetului mixt al SEE a exceptat Principatul Liechtenstein de la aplicarea anexei I, a capitolelor XII și XXVII din anexa II și a Protocolului 47 la Acordul privind SEE, atât timp cât Acordul agricol dintre UE și Confederația Elvețiană se aplică Principatului Liechtenstein. Prin urmare, Principatul Liechtenstein dorește să fie exceptat de la aplicarea Regulamentului (CE) nr. 764/2008 în cazul acestor produse. În ceea ce privește Regulamentul (CE) nr. 765/2008, Principatul Liechtenstein are posibilitatea de a recurge la organismul de acreditare din Elveția pentru sectoarele de produse care fac obiectul Acordului dintre Comunitatea Europeană și Confederația Elvețiană privind recunoașterea reciprocă în materie de evaluare a conformității și în cazul cărora cerințele UE și cele ale Elveției sunt considerate echivalente în conformitate cu articolul 1 alineatele (2) și (3) din acordul respectiv. În plus, ar putea fi necesar ca produsele care nu sunt originare din SEE și sunt exportate din Principatul Liechtenstein în alt stat SEE să facă obiectul unor verificări la frontieră pentru a se asigura conformitatea acestora cu legislația SEE, atunci când, având în vedere uniunea regională dintre Principatul Liechtenstein și Elveția, este posibil ca Principatul Liechtenstein să fi aplicat reglementări și standarde tehnice elvețiene. În ceea ce privește Decizia nr. 768/2008/CE, întrucât aceasta se referă la legislația ulterioară, textul propus subliniază faptul că relevanța pentru SEE a tuturor actelor juridice este analizată de la caz la caz și că încorporarea unui act nu aduce atingere încorporării altor acte. 3. ELEMENTELE JURIDICE ALE PROPUNERII Articolul 1 alineatul (3) din Regulamentul (CE) nr. 2894/94 al Consiliului privind normele de punere în aplicare a Acordului privind SEE prevede stabilirea de către Consiliu a poziției care urmează să fie adoptată în numele Uniunii cu privire la astfel de decizii, pe baza unei propuneri a Comisiei. Comisia prezintă proiectul de decizie a Comitetului mixt al SEE în vederea adoptării de către Consiliu ca poziție a Uniunii. Comisia speră să poată prezenta Comitetului mixt al SEE, în cel mai scurt termen, poziția Uniunii. 2012/0103 (NLE) Propunere de DECIZIE A CONSILIULUI privind poziția care urmează să fie adoptată de Uniunea Europeană în cadrul Comitetului mixt al SEE referitor la o modificare a anexei II (Reglementări tehnice, standarde, încercări și certificare) la Acordul privind SEE CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 43 alineatul (2), articolul 114 alineatul (1) și articolul 207 alineatul (2), coroborate cu articolul 218 alineatul (9), având în vedere Regulamentul (CE) nr. 2894/94 al Consiliului din 28 noiembrie 1994 privind normele de punere în aplicare a Acordului privind Spațiul Economic European[1], în special articolul 1 alineatul (3), având în vedere propunerea Comisiei Europene, întrucât: (1) Regulamentul (CE) nr. 764/2008 al Parlamentului European și al Consiliului din 9 iulie 2008 de stabilire a unor proceduri de aplicare a anumitor norme tehnice naționale pentru produsele comercializate în mod legal în alt stat membru și de abrogare a Deciziei nr. 3052/95/CE trebuie încorporat în acord. (2) Regulamentul (CE) nr. 765/2008 al Parlamentului European și al Consiliului din 9 iulie 2008 de stabilire a cerințelor de acreditare și de supraveghere a pieței în ceea ce privește comercializarea produselor și de abrogare a Regulamentului (CEE) nr. 339/93 trebuie încorporat în acord. (3) Decizia nr. 768/2008/CE a Parlamentului European și a Consiliului din 9 iulie 2008 privind un cadru comun pentru comercializarea produselor și de abrogare a Deciziei 93/465/CEE a Consiliului trebuie încorporată în acord. (4) Decizia nr. 768/2008/CE stabilește principii comune și dispoziții de referință pentru legislația ulterioară de armonizare a condițiilor de comercializare a produselor și un text de referință pentru legislația în vigoare. (5) Regulamentul (CE) nr. 764/2008 abrogă Decizia nr. 3052/95/CE a Parlamentului European și a Consiliului, care este încorporată în acord și care, prin urmare, trebuie abrogată în conformitate cu acordul. (6) Regulamentul (CE) nr. 765/2008 abrogă Regulamentul (CEE) nr. 339/93 al Consiliului, care este încorporat în acord și care, prin urmare, trebuie abrogat în conformitate cu acordul. (7) Decizia nr. 2008/768/CE abrogă Decizia 93/465/CEE a Consiliului, care este încorporată în acord și care, prin urmare, trebuie abrogată în conformitate cu acordul. (8) Prin urmare, anexa II la Acordul privind SEE ar trebui modificată în mod corespunzător. (9) Prin urmare, poziția Uniunii în cadrul Comitetului mixt al SEE ar trebui să se bazeze pe proiectul de decizie anexat, ADOPTĂ PREZENTA DECIZIE: Articolul 1 Poziția care urmează să fie adoptată de Uniune în cadrul Comitetului mixt al SEE referitor la modificarea anexei II (Reglementări tehnice, standarde, încercări și certificare) la Acordul privind SEE se bazează pe proiectul de decizie a Comitetului mixt al SEE anexat la prezenta decizie. Articolul 2 Prezenta decizie intră în vigoare la data adoptării. Adoptată la Bruxelles, Pentru Consiliu, Președintele PROIECT DE DECIZIE NR. …/2012 A COMITETULUI MIXT AL SEE din de modificare a anexei II (Reglementări tehnice, standarde, încercări și certificare) la Acordul privind SEE COMITETUL MIXT AL SEE, având în vedere Acordul privind Spațiul Economic European, astfel cum a fost modificat prin Protocolul de adaptare a Acordului privind Spațiul Economic European (denumit în continuare „Acordul privind SEE”), în special articolul 98, întrucât: (1) Anexa II la acord a fost modificată prin Decizia nr. … a Comitetului mixt al SEE din …[2]. (2) Regulamentul (CE) nr. 764/2008 al Parlamentului European și al Consiliului din 9 iulie 2008 de stabilire a unor proceduri de aplicare a anumitor norme tehnice naționale pentru produsele comercializate în mod legal în alt stat membru și de abrogare a Deciziei nr. 3052/95/CE[3] trebuie încorporat în acord. (3) Regulamentul (CE) nr. 765/2008 al Parlamentului European și al Consiliului din 9 iulie 2008 de stabilire a cerințelor de acreditare și de supraveghere a pieței în ceea ce privește comercializarea produselor și de abrogare a Regulamentului (CEE) nr. 339/93[4] trebuie încorporat în acord. (4) Decizia nr. 768/2008/CE a Parlamentului European și a Consiliului din 9 iulie 2008 privind un cadru comun pentru comercializarea produselor și de abrogare a Deciziei 93/465/CEE a Consiliului[5] trebuie încorporată în acord. (5) Decizia nr. 768/2008/CE stabilește principii comune și dispoziții de referință pentru legislația ulterioară de armonizare a condițiilor de comercializare a produselor și un text de referință pentru legislația în vigoare. (6) Regulamentul (CE) nr. 764/2008 abrogă Decizia nr. 3052/95/CE a Parlamentului European și a Consiliului[6], care este încorporată în acord și care, prin urmare, trebuie abrogată în conformitate cu acordul. (7) Regulamentul (CE) nr. 765/2008 abrogă Regulamentul (CEE) nr. 339/93 al Consiliului[7], care este încorporat în acord și care, prin urmare, trebuie abrogat în conformitate cu acordul. (8) Decizia nr. 768/2008/CE abrogă Decizia 93/465/CEE a Consiliului[8], care este încorporată în acord și care, prin urmare, trebuie abrogată în conformitate cu acordul. (9) Prin urmare, anexa II la Acordul privind SEE ar trebui modificată în mod corespunzător, ADOPTĂ PREZENTA DECIZIE: Articolul 1 Capitolul XIX din anexa II la acord se modifică după cum urmează: 1. Textul de la punctul 3b [Regulamentul (CEE) nr. 339/93 al Consiliului] se înlocuiește cu următorul text: «32008 R 0765: Regulamentul (CE) nr. 765/2008 al Parlamentului European și al Consiliului din 9 iulie 2008 de stabilire a cerințelor de acreditare și de supraveghere a pieței în ceea ce privește comercializarea produselor și de abrogare a Regulamentului (CEE) nr. 339/93 (JO L 218, 13.8.2008, p. 30). În sensul prezentului acord, dispozițiile regulamentului se citesc cu următoarele adaptări: (a) la sfârșitul articolului 4 alineatul (2) se adaugă textul următor: „Principatul Liechtenstein recurge, de asemenea, la organismul național de acreditare din Elveția pentru sectoarele de produse care fac obiectul Acordului dintre Comunitatea Europeană și Confederația Elvețiană privind recunoașterea reciprocă în materie de evaluare a conformității și în cazul cărora cerințele UE și cele ale Elveției sunt considerate echivalente în conformitate cu articolul 1 alineatele (2) și (3) din acordul respectiv”. (b) Produsele exportate din Principatul Liechtenstein către celelalte părți contractante pot face obiectul controalelor la frontieră în conformitate cu articolele 27-29.» 2. Textul de la punctul 3d (Decizia 93/465/CEE a Consiliului) se înlocuiește cu următorul text: „32008 D 0768: Decizia nr. 768/2008/CE a Parlamentului European și a Consiliului din 9 iulie 2008 privind un cadru comun pentru comercializarea produselor și de abrogare a Deciziei 93/465/CEE a Consiliului (JO L 218, 13.8.2008, p. 82).” 3. Textul de la punctul 3f (Decizia nr. 3052/95/CE a Parlamentului European și a Consiliului) se înlocuiește cu următorul text: „32008 R 0764: Regulamentul (CE) nr. 764/2008 al Parlamentului European și al Consiliului din 9 iulie 2008 de stabilire a unor proceduri de aplicare a anumitor norme tehnice naționale pentru produsele comercializate în mod legal în alt stat membru și de abrogare a Deciziei nr. 3052/95/CE (JO L 218, 13.8.2008, p. 21). În sensul prezentului acord, dispozițiile regulamentului se citesc cu următoarele adaptări: Regulamentul se aplică doar produselor care fac obiectul articolului 8 alineatul (3) din acord. Regulamentul nu se aplică Principatului Liechtenstein în ceea ce privește produsele care fac obiectul anexei I, al capitolelor XII și XXVII din anexa II și al Protocolului 47 la acord, atât timp cât aplicarea Acordului dintre Comunitatea Europeană și Confederația Elvețiană privind comerțul cu produse agricole se extinde la Principatul Liechtenstein.” 4. La punctul 3h (Directiva 2001/95/CE a Parlamentului European și a Consiliului) se introduce următorul text: „ , astfel cum a fost modificat prin: - 32008 R 0765: Regulamentul (CE) nr. 765/2008 al Parlamentului European și al Consiliului din 9 iulie 2008 (JO L 218, 13.8.2008, p. 30).” Articolul 2 Textele Regulamentelor (CE) nr. 764/2008 și 765/2008, precum și textele Deciziei nr. 2008/768/CE în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice. Articolul 3 Prezenta decizie intră în vigoare la …, cu condiția să se fi efectuat toate notificările prevăzute la articolul 103 alineatul (1) din acord către Comitetul mixt al SEE*. Articolul 4 Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene. Adoptată la Bruxelles, Pentru Comitetul mixt al SEE Președintele Secretarii Comitetului mixt al SEE [1] JO L 305, 30.11.1994, p. 6. [2] JO L … [3] JO L 218, 13.8.2008, p. 21. [4] JO L 218, 13.8.2008, p. 30. [5] JO L 218, 13.8.2008, p. 82. [6] JO L 321, 30.12.1995, p. 1. [7] JO L 40, 17.2.1993, p. 1. [8] JO L 220, 30.8.1993, p. 23. * [Nu au fost semnalate obligații constituționale.] [Au fost semnalate obligații constituționale.]